kardosdrur/scandi-wiki huggingface dataset:
Isak Salomon Salomonsen

Isak Salomon Salomonsen (født 18. november 1830 i København, død 17. april 1916 sammesteds) var en dansk vekselerer og etatsråd.

Salomonsen var ældste søn af vekselerer Salomon Isak Salomonsen og Rose f. Goldschmidt. Han gik i sin fars fodspor og uddannede sig i Hamborg i et større finansfirma. Allerede i 1856 grundlagde han som 25-årig vekselerer- og bankfirmaet J. S. Salomonsen & Co. på Østergade og fra 1870'erne Amagertorv med vekselmægler M.S. Meyer som prokurist. Han tilknyttede ligeledes vekselerer Christian Reimann som forretningsfører, som ved sin fratræden i 1891 blev afløst af Salomonsens søn, Frederik Isak Salomonsen, ligesom Meyer blev afløst som forretningsfører af vekselmægler Julius Heilbuth. Han spillede på Børsen en stor rolle og havde flere gode forretningsforbindelser både i kraft af hans arbejdsomhed men også hans betydningsfulde familie. Således blev han gengivet på P. S. Krøyers børsbillede i selskab med sin fætter, bankdirektør Isak Glückstadt. I 1912 trak han sig tilbage og overlod forretningen til sin søn og Heilbuth, som siden ligeledes forlod firmaet, hvorfor sønnen blev eneejer i 1914. 

Privat var Salomonsen en mådenholden og nøjsom mand. I sit hjem førte han ikke stort hus, men satte stor pris på selskabelighed i mindre stil og stod bl.a. Prinsesse Louise Schaumburg-Lippe nær i en længere årrække. Hans hovedinteresse uden for forretningen var musik og han støttede gerne unge kunstnere, som manglede midler til deres uddannelse. Han var i det hele taget en forkæmper for kunsten og blandt Kunstindustrimuseets største støtter. Han var Kommandør af Dannebrog og Dannebrogsmand og blev ligeledes udnævnt etatsråd.    

Salomonsen giftede sig i 1860 med Zerline Amalie f. Levin, datter af skomagermester Meyer Levin. Han døde den 17. april  1916 i sit hjem efter kort tids sygdom og begravedes fra kapellet ved Mosaisk Vestre Begravelsesplads. Deltagelsen ved mindehøjtideligheden var overordenlig stor, bl.a. deltog søofficer Balthasar Münter, ingeniør H.I. Hannover og kunsthistoriker Emil Hannover, psykiater Daniel Jacobsen og læge Louis Frænkel, forfatter Poul Levin, operarepetitør Salomon Levysohn og operasangerinde Ida Møller, grosserer Valdemar Glückstadt og bankdirektør Emil Glückstadt, bankbestyrer Louis Levin, vekselmæglerne Eduard Rée og Erik Møller, vekselererne Adolf Levin, I.S. Monies, Andreas Simonsen, Alfred Horwitz og Christian Reimann, højesteretssagfører C.B. Henriques, overretsagførerne Carl Koppel, J.L. Cohen og Laurits Heine, administrator Louis Henius og grosserer Erik Henius, grossererne Axel Goldschmidt, Ferdinand Philipson, Louis Meyer og Axel Abrahamsen samt fabrikanterne, glarmester August Duvier, tømmerhandler Harald Simonsen og papirhandler Adolf Levinson.

Kilder 
 Kraks Blå Bog 1910
 Politiken, 18. april 1917
 Berlingske Tidende, 17. april 1917

Eksterne henvisninger 
 

Jøder fra Danmark
Bankierer fra Danmark
Danskere i 1800-tallet
Foreningsformænd fra Danmark
Personer i Kraks Blå Bog (afdøde)
Danskere i 1900-tallet
Kommandører af Dannebrog
Vanity Fair (britisk magasin)

Vanity Fair var et britisk ugeblad, der blev udgivet fra 1868 til 1914. Det blev grundlagt af Thomas Gibson Bowles, og havde undertitlen "A Weekly Show of Political, Social and Literary Wares". Det havde som mål at skabe satire over det victorianske borgerskabs livsformer.

Journalistik
Tidsskrifter fra England
Victoria Eugenie af Battenberg

Victoria Eugenie Julia Ena af Battenberg (født 24. oktober 1887 på Balmoral Castle ved Dee i Aberdeenshire i Skotland, død 15. april 1969 i Lausanne i Schweiz) var dronning af Spanien fra 1906 til 1931. 

Hun var datter af prinsesse Beatrice af Storbritannien (1857 – 1944) og prins Henrik Moritz af Battenberg (1858 – 1896) samt datterdatter af dronning Victoria af Storbritannien (1819 – 1901).

Den 31. maj 1906 giftede prinsesse Victoria Eugenie sig med kong Alfons 13. af Spanien (1886 –  1941). Parret blev bedsteforældre til kong Juan Carlos af Spanien (født 1938) og oldeforældre til kong Felipe 6. af Spanien (født 1968).

Dronninger af Spanien
Huset Battenberg (Mountbatten)
Kongelige fra Storbritannien
Stortingsvalget 1977

Stortingsvalget 1977 blev afholdt den 12. september. Valgdeltagelsen var på 82,9 %. Der blev valgt 155 stortingsrepresentanter.

Odvar Nordlis regering fortsatte efter valget.

Stemmetal efter parti

¹ Ændring i forhold til Sosialistisk Valgforbund i 1973.
² Mandater fra borgerlige fælleslister fordelt på enkeltpartier.

De borgerlege fælleslister var: 
 Kristelig Folkeparti, Senterpartiet og Det Nye Folkepartiet i Oslo
 Kristelig Folkeparti, Venstre og Det Nye Folkepartiet i Buskerud og Sør-Trøndelag
 Venstre og Det Nye Folkepartiet i Telemark og Nord-Trøndelag
 Kristelig Folkeparti, Det Nye Folkepartiet, Senterpartiet og Venstre i Aust-Agder og Finnmark
 Senterpartiet, Det Nye Folkepartiet og Venstre i Vest-Agder
 Høyre og Kristelig Folkeparti i Nord-Trøndelag

Statistisk Sentralbyrå har lavet en statistik over valgresultatet, hvis fælleslisternes stemmer blev fordelt på enkelt partierne. Resultaterne for disse på landsbasis bliver da:

Kilder
 Stortinget.no
 Statistisk sentralbyrå
 Stortingsforhandlinger 1977-78

1977
Politiske valg i 1977
Stortingsvalget 1981

Stortingsvalget 1981 blev afholdt den 14. september. Valgdeltagelsen var på 82,0 %. Der blev valgt 155 stortingsrepræsentanter. På grund af fejl ved gennemføringen af valget 14. september blev der afholdt omvalg i Buskerud og Troms den 7. december. Dette førte til at Arbeiderpartiet vandt et mandat i Buskerud på bekostning af Høyre.

Gro Harlem Brundtlands første regering tabte valget, og blev afløst af Kåre Willochs regering.

Valgresultater 

¹ Mandater fra borgerlige fælleslister fordelt på enkeltpartier.

De borgerlige fælleslistene var:
 Kristelig Folkeparti og Senterpartiet i Nord-Trøndelag
 Kristelig Folkeparti, Senterpartiet og Det Liberale Folkepartiet i Finnmark
 Senterpartiet og Venstre i Telemark, Vestfold, Buskerud og Oppland
 Kristelig Folkeparti, Senterpartiet og Venstre i Hedmark

Statistisk Sentralbyrå lager en statistikk over valgresultatet med felleslistene oppdelt på de enkelte partia. Resultatene for disse partia på landsbasis blei da:

Kilder 
 Stortinget.no
 Statistisk sentralbyrå
 Stortingsforhandlinger 1981-82

Litteratur 
 1981: 88 sider (forfatter: Helge Seip og medvirkende: Carl Johan Berg, Olaf Chr. Torp, Universitetsforlaget) Stortingsvalget 1981 : personer, partilister og alle interessante tall for dem som vil følge med i valgresultatene 14. september. Digitalisert på Nasjonalbiblioteket 

1981
Politiske valg i 1981
Therchild Fischer-Nielsen

Therchild Fischer-Nielsen (20. september 1873 i Randers - 24. december 1960 i Hillerød) var en dansk handelsmand, købmand, lokalpolitiker i Kolding og Kongelig vejer og måler. Han var 1925-30 medlem af Kolding Byråd og borgmester i Kolding.

Liv og karriere 
Therchild Fischer-Nielsen var søn af murermesteren Peter Fischer Nielsen(1838-1911) og Karen Marie Johansen(1839-1909). Faren var veteran fra 1864 krigen, efter krigen slog han sig ned i Randers, hvor han blev gift og købte hus på Markedsgade 14.

I 1901 flyttede Fischer-Nielsen til Kolding hvor han købte en købmandsforretning i Søndergade. I 1905 gift med Petra Karoline Andersen (1886-1957), der var opvokset i Kolding som datter af snedkermester Søren Iver Andersen (1855-1923) og Bothilde Margrethe Lange(1851-1929).

Fischer-Nielsen blev den 12. marts 1925 valgt ind i Kolding byråd på Christian Effs konservative valgliste. Efter valget var han den eneste Byrådet kunne enes om som borgmester, og han blev han nærmest valgt mod sit eget ønske.

Hans borgmesterperiode blev præget af forhandlinger i byrådet om indlemmelse af de bymæssige dele af sognekommunerne omkring Kolding, der først kom  med i 1930, også derfor blev byrådsvalget i Kolding udskudt fra 1929 til 1930. Fischer-Nielsen blev derfor også kendt som ”indlemmelsesborgmesteren”.

I 1937 blev Fischer-Nielsen kongelig vejer og måler på Kolding Havn, en stilling han beholdt til 1954. Herefter gik Fischer-Nielsen på pension. Han døde under et familiebesøg juledag i december 1960 og er begravet sammen med sin hustru på Kolding kirkegård.

Referencer

Henvisninger 
 Kolding wiki, om Therchild Fischer-Nielsen 
 Danish Family Search, slægtsforker artikel om Therchild Fischer-Nielsen 

Personer fra Randers
Personer fra Kolding
Borgmestre i Kolding
Købmænd fra Danmark
Laverne Cox

Laverne Cox er en amerikansk skuespiller, realityshowstjerne, tv-producer og fortaler for LGBT-rettigheder. 

Hun er kendt for sin rolle som Sophia Burset i Netflix-serien Orange Is the New Black, samt for at optræde på forsiden af Time Magazine som første åbent transkønnede person.

Udover hendes arbejde som skuespillerinde, taler hun og skriver om transkønnedes rettigheder og andre aktuelle sager i en række mediekanaler deriblandt Huffington Post. Hendes rolle i Orange Is the New Black har givet hende en platform til at tale om transkønnedes rettigheder. I et interview har hun bemærket om sin rolle: "Sophia er skrevet som en mange-facetteret person, som publikum nemt finder empati for – pludselig opdager de, at de føler empati for en ægte transperson. Og for transkønnede derude, som har brug for at se fremstillinger af folk, som er ligesom dem – og fremstillinger af deres oplevelser - bliver det virkeligt vigtigt."

Referencer

Eksterne henvisninger 

  
 

Skuespillere fra Alabama
Transkønnede
Galapagosvåge

Galapagosvågen (Buteo galapagoensis) er en stor rovfugl i slægten ægte våger som kun findes på Galapagosøerne. 

Arten omfatter eksemplarer på størrelse med de nordamerikanske arter rødhalet våge og prærievåge, men kan som mange andre dyr og fugle på Galapagos variere meget i størrelse. Den er målt fra 45 cm til 58 cm i længden hos voksne fugle, mens vingefanget varierer fra 115 cm til 140 cm IUCN kategoriserer arten som truet.

Noter 

Ægte våger
Galapagos' fugle
Stortingsvalget 1985

Stortingsvalget 1985 blev afholdt 9. september 1985.

Kåre Willochs regering fortsatte efter valget, men Fremskrittspartiet var kommet i en vippeposition, og bidrog i 1986 til at stemme regeringen ned med den konsekvens at Willoch trådte tilbage og blev efterfulgt af Gro Harlem Brundtlands anden regering. Venstre faldt helt ud af Stortinget for første gang i partiets historie.

Valgresultat

Kilder 
Statistisk Sentralbyrå: Personar med røysterett, godkjende røystgjevingar og valdeltaking i prosent. Stortingsvala 1945-2005
Statistisk Sentralbyrå: Valde representantar etter parti/valliste og kjønn. Stortingsvala 1945-2005
Statistisk Sentralbyrå: Godkjende røyster, etter parti/valliste

1985
Politiske valg i 1985
Stortingsvalget 1989

Stortingsvalget 1989 blev afholdt den 11. september. Valgdeltagelsen var på 83,2 %. Dette valget var det første stortingsvalget med udjævningsmandater. Antallet af stortingsrepræsentanter blev øget op til 165.

Valget førte til at Jan P. Syses regering tiltrådte, det var en mindretalsregering som udgik fra H, Sp og KrF. Syse afløste Gro Harlem Brundtlands anden regering. Den 3. november 1990 gik regeringen i opløsning da Senterpartiet med bund i forberedelserne til den kommende EU-kamp forud for den folkeafstemningen om norsk EU-medlemskab i 1994 ikke længere mente at de kunne sidde i regering sammen med Høyre. Gro Harlem Brundtlands tredje regering blev derefter udnævnt.

Valgresultat 

¹ Sammenlignet med sammenlagte resultater for Rød Valgallianse og Norges Kommunistiske Parti i 1985.

Kilder
 Stortinget.no

1989
Politiske valg i 1989
Kommuner i Essonne

Liste over de 169 kommuner i departementet Essonne i alfabetisk rækkefølge, med deres INSEE kode og deres postnummer. I parentes står hvilket kommunesamarbejde de deltager i og deres demonym.

 (CAC) Communauté d'agglomération de Seine-Essonnes, dannet i 2003
 (CAS) Communauté d'agglomération du plateau de Saclay,  dannet i 2003
 (CAO) Communauté d'agglomération du Val d'Orge,  dannet i 2001
 (CAY) Communauté d'agglomération du Val d'Yerres,  dannet i 2003
 (CAE) Communauté d'agglomération Évry Centre-Essonne,  dannet i 2001
 (CAD) Communauté d'agglomération Sénart Val de Seine,  dannet i 2003
 (CAD) Communauté d'agglomération Les Lacs de l'Essonne,  dannet i 2004
 (CAA) Communauté d'agglomération des Hauts de Bièvre,  dannet i 2003, hvoraf det meste ligget i departementet Hauts-de-Seine
 (SANS) Syndicat d'agglomération nouvelle de Sénart en Essonne, dannet i 1984

Kommuner i Frankrig
Saint-Martin-de-Fenouillet

Saint-Martin-de-Fenouillet (occitansk: Sant Martin de Fenolhet, catalansk: Sant Martí de Fenollet) er en by og kommune i departementet Pyrénées-Orientales i Sydfrankrig.

Geografi 
Saint-Martin ligger i landskabet Fenouillèdes 52 km vest for Perpignan. Nærmeste byer er mod nord Saint-Paul-de-Fenouillet (10 km) og mod syd Le Vivier (4 km).

Navn 
Gamle former
Saint-Martin nævnes første gang i det 12. århundrede som Sant Martí d'Endalens. I det 18. århundrede bliver den kaldt Sant Martin Dindalens. Der benyttes også en anden form i det 14. århundrede Sant Martí de Taxac og i det 18. århundrede Saint-Martin de Taichac. I det 19. århundrede bruger kommunen formen Saint-Martin-Dindalens eller Saint-Martin-Dondalens og Saint-Martin-de-Taissac.

Det officielle navn for kommunen siden 1790 er Saint-Martin. I det 19. århundrede forveksles kommunen ofte i administrative dokumenter og nogle gange på kort med kommunen Saint-Martin-Lys i nabodepartementet Aude.

Kommunen skiftede officielt navn den 6. december 2014 til Saint-Martin-de-Fenouillet, analogt med navnet på kantonen Saint-Paul-de-Fenouillet, som den ligger i, og med reference til Fenouillet, det gamle vicegrevskab Fenouillèdes.

Etymologi
Navnet Endalens, som forekommer i d'Endalens og Dindalens, kommer fra en person af germansk oprindelse, Andalingo. Navnet er sammensat af det gotiske Andalo, som er afledt af and, slut, eller anths, iver, og suffikset for noget fælles -ingos.

Demografi

Udvikling i folketal

Kilder

Eksterne henvisninger 

 Pyrénées Catalanes

Byer i Pyrénées-Orientales
Energi Fyn

Energi Fyn er et dansk energiselskab, der er ejet af  ca. 200.000 fynske andelshavere. Forsyningsområdet dækker ca. 3/4 af Fyn - senest ved sammenlægning af selskaber fra FFV (Faaborg Forsyningsvirksomhed). Selskabet ejer og driver elforsyningsnettet på størstedelen af Fyn. Hovedsædet er placeret i Sanderum i Odense, hvor der er 290 medarbejdere, der blandt andet arbejder med teknik, administration, økonomi, kundeservice.

Energi Fyns repræsentantskab består af 82 repræsentantskabsmedlemmer og er koncerns øverste myndighed. Disse medlemmer er på valg hvert 4. år.

Referencer 

Elselskaber i Danmark
Virksomheder i Odense
Poula Hansen

Poula Hansen gift Olsen (født 8. februar 1913) var en dansk atlet fra Mariendal som satte ti danske rekorder i sprint og længdespring i starten af 1930'erne. Hun vandt aldrig DM, da DM for kvinder først blev indført 1944.

Danske rekorder 

Poula Hansen var også med til at satte flere danske rekorder i stafet med Mariendal.

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 DAF i tal 1981 

Atleter fra Mariendal
Længdespringere fra Danmark
Sprintere fra Danmark
Ellen Svarre

Ellen Schmidt Svarrer (9. september 1907 i København-?) var en dansk atlet fra Mariendal som satte tre danske rekorder i diskoskast i starten af 1930'erne. Hun vandt aldrig DM, da DM for kvinder først blev indført 1944.

Danske rekorder 
 Diskoskast: 31,74 1934
 Diskoskast: 32,67 1935
 Diskoskast: 34,70 1935

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 DAF i tal 1981 
 

Atleter fra Mariendal
Diskoskastere fra Danmark
Orientalsk bøg

Orientalsk Bøg (Fagus sylvatica subsp. orientalis) ligner i næsten alle træk Almindelig Bøg, men denne underart har ægformede, helrandede blade og kort bladstilk. Underarten kan bruges som prydtræ på linje med Almindelig Bøg.

Kendetegn 
Orientalsk Bøg er et løvfældende træ med en kuplet krone og en opret stamme. Barken er først brun med lyse barkporer. Senere bliver den glat og grå, og selv gamle træer har glat, grå bark. Orientalsk Bøg har en bark, som er lysere end Almindelig Bøgs. Knopperne ligner dem hos Almindelig Bøg, men bladene afviger en del: de er ægformede og helrandede uden udbugtninger eller spidser langs randen, og stilken er kort. Frugtskålene er ægformede og tydelig tilspidsede med meget lange, trævlede frynser.

Rodsystemet er højtliggende og består af mange, kraftige hovedrødder og et fint filt af siderødder.

Træet kan – i sit naturlige udbredelsesområde – nå højder på 30-40 m med en kronediameter på 20-30 m.

Hjemsted 
Denne underart har sin naturlige udbredelse i det nordlige Iran, på Krim, i Lilleasien og Kaukasus med en vestlig grænse gennem Bulgarien og Grækenland.

Det diskuteres, om der findes naturlige hybrider mellem Almindelig Bøg og Orientalsk Bøg, og selv meget præcise undersøgelser må nøjes med at konstatere, at det er meget lidt sandsynligt. Dette begrundes med den ganske smalle berøringsflade mellem dem (nemlig i det sydlige Bulgarien og det nordøstlige Grækenland).

Galleri

Note 

Træer
Bøg
Marina Alta

Marina Alta er en comarca i den spanske provins Alicante, Valencia.

Byer 

Adsubia
Alcalalí
Beniarbeig
Benidoleig
Benigembla
Benimeli
Benissa
Benitachell/El Poble Nou de Benitatxell
Calp
Castell de Castells
Dénia
Gata de Gorgos
Xaló
Llíber
Murla
Ondara
Orba
Parcent
Pedreguer
Pego
Els Poblets
El Ràfol d'Almúnia
Vergel
Sagra
Sanet y Negrals
Senija
Teulada
Tormos
La Vall d'Alcalà
La Vall d'Ebo
La Vall de Gallinera
La Vall de Laguar
Xàbia

Spaniens geografi
Marie Henriette af Østrig

Marie Henriette af Østrig VA () (23. august 1836 – 19. september 1902) var en østrigsk ærkehertuginde, der var Belgiernes dronning fra 1865 til 1902 som ægtefælle til Kong Leopold 2.

Ungarsk prinsesse 
Ærkehertuginde Marie Henriette blev født den 23. august 1836 i Pest i Ungarn. Hun tilhørte en ungarsk gren af Huset Habsburg-Lothringen. Hendes far (ærkehertug Josef) var regent af Ungarn i 1795–1847 (palatin fra 1796). Hendes ældre halvbror var Ungarns regent og palatin i 1847–1848.

Marie Henriette var sønnedatter af den tysk-romerske kejser Leopold 2. (1747–1792). Kejser Leopold 2. var titulær hertug af Brabrant i 1790–1792.

Marie Henriette var også oldebarn af kong Karl 3. af Spanien (1716–1788).

Belgiernes dronning 
I 1853 giftede ærkehertuginde Marie Henriette sig med den daværende belgiske kronprins Leopold, der var hertug af Brabrant. Leopold 2. af Belgien blev konge i 1865.

Børn 
Dronning Marie Henriette og kong Leopold 2. fik følgende børn:
 Louise Marie Amélie, (18. februar 1858–1. marts 1924). Blev gift med den slovakisk-ungarske prins Philip af Sachsen-Coburg og Gotha (1844–1921).
 Léopold Ferdinand Elie Victor Albert Marie, (12. juni 1859–22. januar 1869). Blev greve af Hainaut og hertug af Brabant.
 Stéphanie Clotilde Louise Herminie Marie Charlotte, (21. maj 1864–23. august 1945). Blev først gift med kronprins Rudolf af Østrig (1858–1889) og senere med den ungarske greve (fyrste fra 1917) Elemér Edmund Graf Lónyay de Nagy-Lónya et Vásáros-Namény (1863–1946).
 Clementine, (30. juli 1872–8. marts 1955). Blev gift med Napoléon Victor Bonaparte (1862–1926). Han var overhoved for Huset Bonaparte fra 1879 til 1926. Hans tilhængere kaldte ham for Napoléon 5.

Dronninger af Belgien
Ikke-regerende dronninger
Ærkehertuginder af Østrig
Huset Habsburg-Lothringen
Personer fra Budapest
Konstantin 1.

Der er flere regenter med navnet Konstantin 1. Se:

 Konstantin den Store (272–337) – romersk kejser 306–337
 Pave Konstantin 1. (664–715), pave fra 708 til 715
 Konstantin 1. (død 877) – konge af Skotland 862-877
 Konstantin 1. (1868-1923) – konge af Grækenland 1913-1917 og 1920-1922
 Konstantin 1. (Armenien) (død mellem 1099 og 1103) – konge af Armenien
Allt om Mat

Allt om Mat er et svensk tidsskrift, der omhandler mad og drikke. Det er udkommet siden 5. oktober 1970 og udgives af Bonnier Tidsskrifter. Der udkommer 18 numre om året, i 2013 i et oplag på 85.100.

Tidsskriftet er blandt andet kendt for siden 1986 at udgive den årlige pris "Gyllene Gaffeln". Det var i Allt om Mat, at den oprindelige opskrift på retten Flyvende Jacob første gang blev offentliggjort (nr. 13, 1976).

Referencer

Eksterne henvisninger 
 Officiel hjemmeside

Tidsskrifter fra Sverige
Etableret i 1970
Portland Harbour

Portland Harbour er en havn ved Isle of Portland i Dorset på Englands sydkyst. Det er en af de største menneskeanlagte havn i verden. Havnen er naturligt beskyttet af Portland mod syd, Chesil Beach mod vest og det landfaste Dorset mod nord. Havnen har fire moler - to sydlige og to nordlige - der har en samlet længde på 4,57 kilometre og omfatter et areal på 520 hektar. 

De oprindelige sydlige moler blev anlagt mellem 1849-72. Indtil 1995 var Portland Harbour en flådebase benyttet af Royal Navy. 

Portland Harbour var i perioden 1997 til 2006 hjemsted for Storbritanniens eneste fængselsskib HMP Weare.

Noter 

Havne i Storbritannien og Nordirland
Fængselsskib

Et fængselsskib er et (oftest oplagt) fartøj , der anvendes som fængsel.

Storbritannien
Fængselsskibe kendes primært fra Storbritannien. De blev som regel brugt som midlertidigt ophold for fanger, der skulle sendes til straffekolonier, en almindelig praksis i det 18. og 19. århundrede. 

Også i de senere år har briterne anvendt fængselsskibe, fx HMP Weare, der lå ved Portland Harbour ved Isle of Portland i perioden 1997-2006.

Frankrig
I Frankrig kendes fængselsskibe fra tiden under revolutionen, hvor der var fængselsskibe i Nantes og Rochefort.

USA
Fængselsskibe er også kendt fra USA, der bl.a. har skibet Vernon C. Bain Correctional Center.

Fængsler, fangelejre og lignende
Skibstyper
Adalbert af Østrig

Adalbert af Østrig (tysk: Albrecht, cirka 985 - 26. maj 1055 i Melk) var østrigsk markgreve fra 1018 til sin død i 1055. Han tilhørte huset Babenberg. 

Adalbert var tredje søn af Leopold 1. af Østrig og fik sin titel, da hans ældre bror, Henrik 1. af Østrig, døde. Som markgreve udvidede han landets østlige grænse med Ostmark til floderne Morava og Leitha, og han støttede den tysk-romerske kejser Henrik 3. i hans kampe mod Ungarn og Bøhmen.

Adalbert boede i Melk, hvor det senere berømte kloster nogle år senere skulle blive anlagt. Han var først gift med Glismod, en søster til biskop Meinwerk fra Paderborn, et tilsyneladende barnløst ægteskab. Senere ægtede han Frowiza Orseolo, som antog navnet Adelheid. Hun var søster til Peter af Ungarn. Med hende fik Adalbert sønnen Ernst, der efterfulgte sin far som markgreve.

Markgrever af Østrig
Kong

Kong kan henvise til flere emner:

 King Kong, fiktiv kæmpegorilla
 Kong (band), nederlandsk rockband
 Kong (Elfenbenskysten), by i Elfenbenskysten
 Kong-riget, rige (1710-1895) med denne by som hovedstad
 Kong-bjergene, ikke-eksisterende bjergkæde i Afrika

Se også
 Konge
Rejsetiden for tog i Danmark 2013

Rejsetiden for tog i Danmark 2013 er en oversigt over rejsetiden for tog på udvalgte jernbanestrækninger i Danmark i 2013. Rejsetiden - der er angivet i timer og minutter - er opgjort ud fra den hurtigste rejsetid angivet i DSB's køreplan for 2013 (K13), de øvrige togoperatørers køreplaner og rejseplanen. Enkelte destinationer i Tyskland og Skåne er medtaget i det omfang, de indgår som en integreret del af den danske trafik.

I 2013 var den korteste rejsetid med lyntog fra København 1 time og 15 minutter til Odense, 2 timer og 43 minutter til Aarhus, 2 timer og 58 minutter til Esbjerg (InterCity) og 4 timer og 19 minutter til Aalborg.

I 2014 var rejsetiderne i det væsentlige uændrede i forhold til 2013.

Fjern- og regionaltog

S-tog

Metro

Lokalbaner

Se også 
 Rejsetiden for tog i Danmark 2015
 Gode Tog til Alle
 Togfonden DK

Referencer

Eksterne henvisninger 
 Rejseplanen

Lister relateret til Danmark
Rejsetiden for tog i Danmark
Georg af Grækenland

Georg af Grækenland kan henvise til følgende personer:

 Georg 1. af Grækenland (1845–1913) - konge af Grækenland 1863–1913
 Prins Georg af Grækenland (1869–1957) - søn af Kong Georg 1. af Grækenland
 Georg 2. af Grækenland (1890–1947) - konge af Grækenland 1922–1924 og 1935–1947